25 המושבים במועצת העיר היוצאת מייצגים 9 רשימות שונות.
גבעת זאב.
ראש מועצת גבעת זאב הוא יוסי אברהמי, המכהן בתפקיד מ-2008.
מספר המושבים במועצה היוצאת הוא 13.
גבעת שמואל.
ראש עיריית גבעת שמואל המכהן הוא יוסי ברודני (סיעת "גבעת שמואל אחת"), שנבחר לראשונה לתפקיד ב-2008.
מספר חברי המועצה הנבחרים במליאה היוצאת הוא 15 המייצגים 7 רשימות שונות.
גבעתיים.
ראש עיריית גבעתיים רן קוניק, התמודד בבחירות 2018 כמועמד יחיד לראשות העיר ונבחר ברוב גדול לקדנציה שנייה.
במועצת העיר היוצאת 17 נבחרי ציבור שנבחרו ב-2018 מטעם 6 רשימות שונות.
ג'דיידה-מכר.
ראש מועצת ג'דיידה-מכר הוא סוהיל מלחם, שנבחר לראשונה לתפקיד ב-2018 לאחר סיבוב בחירות שני.
גדרה.
ראש מועצת גדרה מאז 2008 הוא יואל גמליאל.
ג'וליס.
ראש מועצת ג'וליס המכהן הוא וסאם נבואני, שנבחר לראשונה ב-2018 לאחר סיבוב שני.
במליאת המועצה היוצאת 9 מושבים.
ג'לג'וליה.
ראש מועצת ג'לג'וליה הוא דרוויש ראבי, שנבחר לראשונה לתפקיד ב-2018.
גן יבנה.
ראש מועצה מקומית גן יבנה הוא דרור אהרון מסיעת "דרור לגן יבנה", המכהן ברציפות מאז 2003.
גני תקווה.
ראש מועצה מקומית גני תקווה מאז 2013 היא ליזי דלריצ'ה.
בבחירות 2018 נבחרו למועצה 13 נציגים.
ג'סר א-זרקא.
ראש מועצת ג'סר א-זרקא, מוראד עמאש, המכהן מאז 2013 נבחר ב-2018 לכהונה נוספת.
ג'ש (גוש חלב).
ראש מועצת ג'ש (גוש חלב) המכהן הוא אליאס אליאס, המכהן בקדנציה חמישית לא רצופה.
בבחירות 2018 למועצה נבחרו 9 נציגים שייצגו 6 רשימות שונות.
ג'ת.
במועצה מקומית ג'ת התקיימו בחירות ב-2019, שנה אחרי הבחירות ברוב הרשויות. בבחירות אלו זכה חאלד גרה לאחר שניצח את קודמו מוחמד ותד.
בבחירות 2019 נבחרו 11 נציגים למועצה מטעם 9 רשימות שונות. ותד וגרה התמודדו שניהם למועצה מטעם רשימות פיקטיביות שקיבלו קולות ספורים כל אחת, וגרה שנבחר כראש המועצה נחשב לחבר המועצה ה-12.
דבורייה.
ראש מועצת דבורייה המכהן הוא זוהיר יוספיה.
דיר אל-אסד.
ראש מועצת דיר אל-אסד המכהן הוא אחמד דבאח, שזו לו קדנציה שנייה לאחר שנבחר בשנים ב-2018 בסיבוב שני.
דיר חנא.
ראש מועצת דיר חנא הוא קאסם סאלם.
דימונה.
ראש עיריית דימונה, בני ביטון, משמש בתפקידו מאז 2013.
במועצת העירייה היוצאת חברים 15 נציגים.
דלית אל-כרמל.
ראש מועצת דלית אל-כרמל המכהן, רפיק חלבי, משמש בתפקיד זו קדנציה שנייה.
במועצה היוצאת יש תשעה מושבים.
הוד השרון.
ראש עיריית הוד השרון המכהן הוא אמיר כוכבי, שזכה לראשונה בתפקיד לאחר סיבוב בחירות שני.
הר אדר.
ראש מועצת הר אדר המכהן הוא חיים מנדל שקד, שנבחר לראשונה לתפקיד ב-2018.
במועצה היוצאת 9 מושבים.
הרצליה.
ראש עיריית הרצליה המכהן, משה פדלון, משמש בתפקיד מאז 2013.
מועצת העיר היוצאת מונה 21 חברים (עלייה מ-19 בבחירות 2013) המייצגים 12 רשימות מועמדים שונות.
זכרון יעקב.
זיו דשא, ראש המועצה המקומית זכרון יעקב מכהן בתפקיד מאז יולי 2016.
במועצה היוצאת מכהנים 13 חברי מועצה.
זמר.
ראש מועצת זמר הוא תמים חרזאללה, שנבחר לראשונה ב-2018 לאחר סיבוב בחירות שני.
זרזיר.
ראש מועצת זרזיר הוא אמיר מזאריב, שנבחר לראשונה ב-2018 לאחר סיבוב בחירות שני.
חדרה.
ב-2018 נבחר צביקה גנדלמן בשנית לראשות עיריית חדרה. באוקטובר 2021 הואשם גנדלמן בעבירות אחדות, בהן מרמה והפרת אמונים, ובעקבות זאת הושעה בינואר 2022 מכהונתו למשך חצי שנה. והוחלף בידי ניר בן חיים, שמונה לראש העיר בפועל.
מספר חברי מועצת העיר גדל בבחירות 2018 ל-21.
חולון.
ראש עיריית חולון, מוטי ששון, מכהן בתפקיד ברציפות מאז 1993.
מספר המושבים במועצת העיר היוצאת היה 27.
חורה.
ראש מועצת חורה, חאבס אלעטאונה, נבחר לראשות המועצה ב-2018 בעקבות פרישת קודמו לתפקיד.
חורפיש.
רפיק מרעי מכהן כראש מועצת חורפיש מאז 2018.
חיפה.
ראש עיריית חיפה, עינת קליש-רותם, (רשימת חיים בחיפה) נבחרה לראשונה ב-2018 לראשות העירייה.
במועצת העיר היוצאת 31 מושבים (מספר המושבים המקסימלי), והיא הורכבה מ-15 סיעות שונות (מתוך 26 שהתמודדו בבחירות 2018).
בחודש יולי 2021 קמה התאגדות כנגד ראש העיר המכהנת בשם "מועצת השינוי". "מועצת השינוי" מתנגדת לראש העיר ואף הצליחה לשלול את שכרם של שלושה מסגניה ולמנות שני סגנים בתואר מטעמם. מתוקף כך מועצת העיר היא "מועצה לעומתית" ולקליש-רותם אין רוב במועצה.
עורך הדין דוד עציוני הודיע כי יתמודד על ראשות העיר ואליו חברה תמי ברק, חברת מועצה שנבחרה ברשימתו של עציוני אך במהלך הקדנציה עברה לרשימת "מהפך". באוגוסט 2022, סיעת "שדולת הגמלאים" הודיעה כי סגן ומ"מ ראש העיר לשעבר, ישראל סביון יעמוד בראשה בבחירות הבאות.
חצור הגלילית.
ראש מועצה מקומית חצור הגלילית, שמעון סויסה, נבחר ב-2018 לכהונה שלישית בתפקיד.
במועצת חצור היוצאת היו 11 מושבים.
חריש.
חריש, שהייתה מועצה מקומית בבחירות 2018 והוכרזה כעיר במאי 2022 גדלה באופן חד מאז בחירות 2018 ולפי הערכות ממאי 2022 מספר בעלי זכות הבחירה עשוי לגדול מ-2,700 ל-20,000.
בראשות העירייה עומד יצחק קשת המשמש בתפקיד זה מאז 2013. בספטמבר 2021 הכריז יצחק בכר על התמודדותו לתפקיד ראש העיר. באותה שנה הכריז גם יוסי אזרחי, פעיל מפלגת ימינה (הימין החדש), על מועמדותו לראשות העיר מטעם המפלגה.
סיעת הליברלים, שזכתה ב-3 מנדטים ב-2018, הודיעה כי תתמודד גם בבחירות אלו.
טובא-זנגרייה.
ראש המועצה המקומית טובא-זנגרייה, ויסאם פאיז עומר, נבחר לראשונה ב-2018 לתפקיד.
טבריה.
בבחירות 2018 לעיריית טבריה נבחר רון קובי לראשות העיר, יחד עם מועצה בת 15 חברים, בין חבריה גם יוסי בן דוד, ראש העיר היוצא שהוביל את האופוזיציה במועצת העיר והיא, שהייתה לעומתית לקובי וסיעתו, לא אישרה את תקציב העירייה לשנת 2019 ולאחר מספר ניסיונות נוספים והארכות שלא סייעו להעברת התקציב פיזר שר הפנים את מועצת העיר. בהמשך, לאחר עתירות, ביטול זמני של פיזור המועצה ושימוע לראש העיר, הודח קובי ב-13 בינואר 2020 ומונתה לטבריה ועדה קרואה בראשות שמעון מעתוק, שהוחלף אחרי פחות משנה על ידי בועז יוסף.
רון קובי הצהיר שיתמודד פעם נוספת על התפקיד ממנו הודח, גם יוסי בן דוד הביע רצון להתמודד וכן מספר דמויות נוספות: עורכת הדין שני אילוז ועורך הדין מאיר אלמקייס.
טורעאן.
ראש המועצה המקומית המכהן של טורעאן הוא מאזן עדוי, שניצח ב-2018 את קודמו לתפקיד ושני מועמדים נוספים בסיבוב הראשון.
טייבה.
בטייבה התקיימו בחירות ב-2019, שנה אחרי הבחירות ברוב הרשויות. בבחירות אלו זכה שועאע מסארווה מנצור לקדנציה שנייה, לאחר שנבחר בפעם הראשונה ב-2011. עבד-אלחכים חאג' יחיא יתמודד מולו בבחירות לאחר שנבחר כמועמד קואליציית "טייבה לכולם" בדצמבר 2021.
בבחירות 2019 נבחרו 15 נציגים למועצה מטעם 11 רשימות שונות. רשימתו של מנצור לא נבחרה למועצה והוא נחשב לחבר המועצה ה-16.
טירה.
ראש עיריית טירה הוא עו"ד מאמון עבד אלחי, המכהן בתפקיד משנת 2008.
15 המקומות במועצת העיר התחלקו בין 4 הרשימות שזכו ב-2 מנדטים ו-7 רשימות שזכו במנדט אחד (5 רשימות נוספות לא זכו באף מנדט).
טירת כרמל.
ראש העיר טירת כרמל הוא אריה טל, המכהן בתפקיד זו קדנציה חמישית (לא רצופה) כשבחירות האחרונות נבחר שוב לתפקיד בסיבוב שני.
טמרה.
ראש עיריית טמרה, ד"ר סוהיל דיאב, המכהן מאז 2013 נבחר לתפקיד ב-2018 לאחר שנבחר בסיבוב השני.
יאנוח-ג'ת.
בראשות המועצה המקומית יאנוח-ג'ת עומד מועדאד סעד.
במליאת המועצה היוצאת היו 9 מנדטים שייצגו 9 רשימות מועמדים שונות.
יבנאל.
ראש המועצה המקומית יבנאל מאז 2018 הוא שניר אריש, שגבר על קודמו בתפקיד בסיבוב השני.
יבנה.
בבחירות הקודמות לראשות עיריית יבנה ניצח צבי גוב-ארי (סיעת "יבנה שלנו"), אשר כיהן בתפקיד מאז 1998 ועד לפטירתו ב-19 באוגוסט 2022. מאחר שנותרו יותר משנה עד הבחירות, תקיים בעיר בחירות מיוחדות לראשות העיר במהלך חודש אוקטובר, או באותה העת עם הבחירות לכנסת העשרים וחמש.
מספר המנדטים במועצת העיר היוצאת עמד על 15, מהם 5 לסיעת ראש העיר "יבנה שלנו" ושאר ה-10 התחלקו בין 6 רשימות נוספות.
יהוד-מונוסון.
בראשות עיריית יהוד-מונוסון עומדת זו קדנציה שנייה יעלה מקליס, שניצחה בבחירות אלו, בהם השתתפו 6 מועמדים, בסיבוב שני.
במועצת העיר היוצאת 15 מושבים.
רובע נוה מונוסון, שהיה בעבר יישוב עצמאי, מוגדר מאז 2006 כ"רובע עירוני סטטוטורי" ומתקיימות בו בחירות בפתק שלישי למנהלת המקומית בה 9 חברים. רשימת קולנו נוה, הייתה המתמודדת היחידה בבחירות אלו מאז הקמת המנהלת, מתתמודדת בקביעות במקביל גם על מקומות במועצת העיר.
יסוד המעלה.
ראש מועצה יסוד המעלה, אילן אור, מכהן בתקופת כהונה שנייה.
יפיע.
ראש המועצה המקומית יפיע הוא מאהר ח'ליליה, שנבחר לראשונה לתפקיד ב-2018.
יקנעם עילית.
ראש עיריית יקנעם עילית סימון אלפסי משמש בתפקיד ברצף משנת 1989. ביוני 2022 הודיע כי לא יתמודד לכהונה נוספת. על התפקיד צפוים להתמודד: חבר מועצת העיר ויו"ר ועדת הביקורת ירון חן, חברת הכנסת לשעבר ויו"ר המתנ"ס, לאה פדידה וסגן ראש העיר רומן פרס.
13 המקומות במועצת העיר היוצאת מייצגים 7 רשימות מועמדים.
ירוחם.
ראש מועצה מקומית ירוחם היא טל אוחנה, שנבחרה לראשונה לתפקיד ב-2018 לאחר שקודמה מיכאל ביטון פרש כדי להתמודד בבחירות לכנסת.
11 המושבים במליאת המועצה היוצאת פוצלו בין 5 רשימות שעברו את אחוז החסימה, הגדולה שבהן רשימת "ירוחם אחת" בראשות טל אוחנה, שייצגה בבחירות 2018 את מפלגות כולנו והבית היהודי וזכתה ב-4 מנדטים.
ירושלים.
ראש עיריית ירושלים הוא משה ליאון, שנבחר לראשונה לתפקיד בסיבוב השני ב-2018.